Diari Oficial de la Generalitat Valenciana


Sumari del DOGV 9102, del 08-06-2021 (2021/6277)

Extracte de la Resolució de 21 de maig de 2021, del rector de la Universitat Politècnica de València, per la qual es convoca la segona edició del Premi Nacional Càtedra Fundació QUAES a la millor tesi doctoral sobre Diagnòstic basat en Imatge i Genòmica.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9102

Data del DOGV
:   08-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6277


Data del document
:   21-05-2021

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 21 de maig de 2021, del rector de la Universitat Politècnica de València, per la qual es convoca la segona edició del Premi Nacional Càtedra Fundació QUAES a la millor tesi doctoral sobre Diagnòstic basat en Imatge i Genòmica. [2021/6277]  
BDNS (identif.): 567624.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/567624)  
  
Primer. Persones beneficiàries  
Podran participar aquelles persones que hagen defensat la seua tesi doctoral en una universitat espanyola durant el període comprès entre l'1 d'octubre de 2018 i el 30 de setembre de 2021. A més hauran de complir les següents condicions: (1) haver obtingut una qualificació de cum laude en la seua defensa; (2) haver donat lloc, almenys, a una publicació en revista indexada JCR i posicionada en el primer quartil de la seua categoria en l'any de la seua publicació, i en la qual l'autor de la tesi doctoral aparega com a primer autor, segon autor, últim autor, i / o autor de correspondència; (3) el tema principal ha d'estar relacionat amb el diagnòstic clínic o preclínic basat en l'ús de la imatge mèdica i la genòmica.  
  
Segon. Objecte  
L'objecte d'aquesta convocatòria és la promoció i divulgació de la recerca en les àrees de bioenginyeria, biotecnologia i bioinformàtica amb l'objectiu de formar i potenciar la investigació en imatge i genòmica i avançar cap a diagnòstics cada vegada més precisos. Per a això, la Càtedra Fundació QUAES de la Universitat Politècnica de València convoca la segona edició del Premi Nacional Càtedra Fundación QUAES a la millor tesi doctoral sobre Diagnòstic basat en Imatge i Genòmica (convocatòria 2021). L'objecte d'aquests premis és contribuir a promoure l'excel·lència de la recerca en temes relacionats amb l'ajuda al diagnòstic clínic basat en la interacció de la imatge mèdica i la genòmica. Per a això es premiarà la tesi doctoral en aquest àmbit que més destaque per la seva qualitat tècnica i/o científica, caràcter innovador i impacte positiu en els diagnòstics de precisió fent ús de l'anàlisi d'imatge mèdica i genòmica.  
  
Tercer. Bases reguladores  
Accessibles en http://www.upv.es/contenidos/QUAESUPV/  
  
Quart. Quantia  
S'estableix un primer premi de 2.500 euros i dos accèssits de 500 euros si el jurat així ho estimara convenient. Als diferents premis els serà aplicada la retenció fiscal que corresponga segons la legislació vigent en aquell moment. El premi podrà ser declarat desert de forma motivada, si es considera que els treballs presentats no reuneixen la suficient qualitat. El premi és indivisible.  
  
Quint. Termini de presentació de sol·licituds  
El termini de presentació de sol·licituds finalitzarà el 15 de novembre de 2021.  
  
València, 21 de maig de 2021.- El rector de la Universitat Politècnica de València: José E. Capilla Romá.